جمهورباشقانی رجب طیب اردوغان، ۲۶ آگوست ۱۰۷۱ مالازگیرت ظفری‌نین(سلجوقلولارین آنادولویا گیریش ساواشی) ایل‌دؤنومو و ۲۶ آگوست ظفر هفته‌سی موناسیبتیله بیر مئساژ یایینلادی.
اردوغان، ایچریدن و دیشاریدان گلن سالدیریلارا باخمایاراق میللتین هاراداسا مین ایلدیر بو تورپاقلاردا توتونماسینین، مالازگیرت روحو سایه‌سین‌ده اولدوغونو وورغولادی.
آنادولونون ابدی وطن اولماسینی تامین ائد‌ن مالازگیرت ظفری‌نین الده ائدیلدیگی و استیقلال مباریزه‌سینین اؤنم‌لی بیر دؤنوم نقطه‌سی اولان بؤیوک تعرضون(تورک قورتولوش ساواشی سیراسیندا یونانلیلارا قارشی بؤیوک سالدیریسی) ظفرله باشا چاتدیغی آگوست آیینین سون هفته‌سینی، بؤیوک بیر قورورلا ظفر هفته‌سی اولاراق قوتلادیقلارینی بیلدیر‌ن اردوغان،
"عزیز میللتیمیزین مالازگیرت‌ده ۱۰۷۱ده باشلاتدیغی شانلی یورویوش، قارشیلاشیلان بوتون چتین‌لیکلره باخمایاراق، قازانیلان ظفر‌لرین آردین‌دان، جمهوریتیمیزین یارانماسی ایله تاجلانمیشدیر.۳۰ آگوست، "یا ایستیقلال یا اضمحلال" ترجیحی ایله باش باشا قالان بیر میللتین، نه‌لری باجارابیله‌جگینین، مستقیل‌لیک و شرفی اوچون نه‌لری گؤزه آلابیله‌جگینین بوتون دونیایا اعلانی اولموشدور" ایفاده‌لرینی ایشلتدی.
مالازگیرت ظفر مئساژین‌دا اردوغان،
"فرقلیلیک‌لریمیزه باخمایاراق، بیرلیگیمیزی قوروماغیمیزی ممکن ائد‌ن بو روح آیاق‌دا اولدوقجا، اؤلکه‌میزی ۲۰۲۳ هدفلرینه، ۲۰۵۳ و ۲۰۷۱ آماجینا چاتماق‌دان هئچ کیم ساخلایاممایاجاق" دئدی.
پرزیدنت، ۱۵ ژوئیه ۲۰۱۶داکی چئوریلیش گیریشیمینده ده مالازگیرت روحونون اؤزونو گؤستردیگینی بیلدیردی.
اردوغان، ظفر هفته‌سی مئساژین‌دا دا بیرلیک برابرلیک وورغوسو ائتدی.
پرزیدنت،
"اکونومیک و سیاسی باغیمسیزلیغیمیزا قارشی سالدیریلار قارشی‌سین‌دا سرگیله‌نن برابرلیک، میللتیمیزین اؤز ایراده‌سینه صاحب چیخما عزمینی داوام ائتدیرمک‌ده اولدوغونو اورتایا قویماق‌دادیر" ایفاده‌لرینه یئر وئردی.
